text: [{"text_idx": "#000006", "text": "I\u0301 mars 1995 byrja\u00f0i Elding si\u0301tt virksemi i\u0301 SMS, ta\u0301 Majbritt E. Winther og Mads Andreas Winther stovna\u00f0u handilin.Ta\u00f0 var uppi a\u0301 loftinum, har sum Power var. Ja, um vit skulu vera heilt neyv, so er ta\u00f0 faktisk har, sum dustsu\u0301gvararnir hja\u0301 Power sto\u0301\u00f0u, sigur Levi Winther, virkisstjo\u0301ri hja\u0301 Elding-handlunum.Ta\u00f0 gj\u00f8rdust i\u0301 fyrstu atl\u00f8gu bara ti\u0301ggju a\u0301r i\u0301 SMS. Elding fo\u0301r u\u0301t i\u0301 2005 og flutti inn i\u0301 Mi\u00f0lon. Nu\u0301 n\u00e6rum tvey a\u0301rati\u0301ggju seinni er Elding aftur at si\u0301ggja i\u0301 SMS."}, {"text_idx": "#000009", "text": "-Vit keyptu Power fyri at koma n\u00e6rri bru\u0301karanum. Ta\u00f0 er ein prestiga at vera i\u0301 SMS, ti\u0301 hetta er mest vitja\u00f0a sta\u00f0i\u00f0 i\u0301 landinum og ein sto\u0301rur kundaskari. Ti\u0301 er ta\u00f0 b\u00e6\u00f0i spennandi og mennandi at vera aftur, sigur Levi Winther og leggur aftrat, at vi\u00f0 sto\u0301ra kundagrundarlagnum er SMS ein sera go\u0301\u00f0ur sy\u0301nisgluggi fyri v\u00f8rurnar hja\u0301 Elding."}, {"text_idx": "#000011", "text": "Ta\u0301 i\u00f0 Elding yvirto\u0301k Power, fingu \u00f8ll starvsfo\u0301lkini tilbo\u00f0 um at halda fram i\u0301 handlinum."}, {"text_idx": "#000012", "text": "Onkrar broytingar vera gj\u00f8rdar i\u0301 sambandi vi\u00f0 yvirt\u00f8kuna. Til d\u00f8mis ver\u00f0ur st\u00f8rri u\u0301rval av Miele-hvi\u0301tv\u00f8rum og Bose-merkinum at si\u0301ggja i\u0301 handlinum. Eisini ver\u00f0a merkini Sonos og Dyson, sum eru a\u0301vikavist ha\u0301talarar og dustsu\u0301gvarar, at fa\u0301a."}, {"text_idx": "#000014", "text": "Ongum ny\u0301tist at o\u0301ttast fyri, at keypi\u00f0 av Power fer at hava neiligar avlei\u00f0ingar fyri kappingina a\u0301 markna\u00f0inum, ti\u0301 no\u0301gvir handlar i\u0301 F\u00f8royum selja hvi\u0301tv\u00f8rur, teldur, telefonir, kaffimaskinur og li\u0301knandi, sigur Levi.Handlar sum Elding kappast vi\u00f0 nethandlar uttanlands, ha\u00f0ani f\u00f8royingar kunnu bi\u0301leggja s\u00e6r v\u00f8rur. Ein annar kappingarneyti eru t\u00e6r v\u00f8rurnar, sum f\u00f8royingar keypa a\u0301 si\u0301num uttanlandsfer\u00f0um."}, {"text_idx": "#000027", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}]